recursal/SuperWikiNEXT-32B huggingface dataset:
Сад со солјанка со кисели краставички, маслинки и лимон
**Солјанка** (руски: *соля́нка*, првично *селя́нка,*) е густа, зачинета и кисела супа од руско потекло која е вообичаена во Русија, Украина и другите држави од поранешниот Советски Сојуз и одредени делови од поранешниот Источен блок. Тоа било едно од најпопуларните јадења на поранешна Источна Германија (германски: *Soljanka(-Suppe)*).

Преглед
-------

Има три основни типа на солјанка, во кои главната состојка може да бидат месото, рибата или печурките. Сите содржат кисели краставички со саламура, и често зелка, солени печурки, компири, павлака и копар. Супата се подготвува со готвење на краставичките со саламура пред да се додадат другите состојки во супата.

* За **солјанка со месо,** состојките: говедско месо, шунка, колбаси, пилешки гради заедно со кисели краставички, домати, кромид, маслинки, капари, пименто, магдонос и копар ситно се сечкаат и се ставаат во тенџере. Се додава супата и се загрева кратко време на шпоретот, без да врие.
* **Солјанка со риба** се подготвува на сличен начин, но зеленчукот се готви во супата. Месото се заменува со риби како што се есетра, лосос и слатководните ракови. На крај, во супата се додава малку сок од лимон.
* За **солјанка од печурки**, исечканата зелка се загрева на путер заедно со оцет, домати, кисели краставички и малку саламура. Печурките и кромидот одделно се загреваат и се додава рендана кора од лимон. Зелката и печурките се додаваат во слоеви, се додаваат лебни трошки и путер, а супата кратко се готви.

Солјанка е популарна и во поранешна Источна Германија (сегашните германски покраини Бранденбург, Мекленбург-Западна Померанија, Саксонија, Саксонија-Анхалт и Тирингија, заедно со источниот дел од Берлин), каде што најчесто може да се најде во ресторани и достапна е конзервирана да се купи во продавниците за храна. (Германската транслитерација е *Солјанка*.) Оваа практика произлегува од ерата кога советските трупи биле стационирани во ГДР, а *Солјанка* била дел од менито во многу источногермански ресторани. Германската канцеларка Ангела Меркел, која е израсната во Источна Германија, е љубител на Солјанка.

Поврзано
--------

* Боршч
* Расољник
* Шчи
* Список на руски јадења
* Список на супи

Наводи
------

1. ↑  Похлёбкин, Вильям (1983). *Национальные кухни наших народов*. стр. 9.
2. ↑  Георгієвський, Микола (1967). *Українська кухня*. стр. 6.
3. ↑  Connolly, Kate (28 September 2010), „Angela Merkel reveals her East German food stockpiling habit", *The Guardian*, Berlin, Посетено на 2014-07-17, I'm particularly fond of solyanka (a meat and pickled vegetable soup), letcho (a Hungarian vegetable stew) and shashlik (a spicy kebab)
**Свети Атанас** (грчки: *Άγιος Αθανάσιος*) — црква во селото Бугариево, Солунско, Егејска Македонија. Влегува во состав на Полјанско-кукушката епархија на Цариградската патријаршија.

Црквата е главна знаменитост на селото. Според месните преданија, изградена е на местото на манастир основан од монахињата Пелагија во XVII век кој горел на три наврати. Во денешниот облик црквата е изградена во 1858 г. и претставува трикорабна поствизантиска базилика со убава женска црква, дрвен парапет, насликан иконостас и фрески од XVIII век. Во минатото, на селската слава (2 мај) се е правел курбан. Иконите во црквата се дело на Константин Ламбу од погрченото солунско село Кулакија. Црквата работела од 1860 г. до 1967 г. кога била затворена околу шест месеци поради пукнатини на ѕидовите. Тогаш нејзината парохија се споила со соседната парохија „Свети Пантелејмон". Во 1977 г. е изградена нова црква, осветена на 2 октомври 1977 г. од Дионисиј Неаполско-ставруполски. Новата црква е трикорабна базилика, живописана во 1986 г. Следната година се додадени надворешна колонада и трем.

Храмот е прогласен за историски споменик на 10 јули 1985 г.

Поврзано
--------

* Полјанско-кукушка епархија

Наводи
------

1. ↑  „Ιερός Ναός Αγίου Αθανασίου Νέας Μαγνησίας της Ιεράς Μητροπόλεως Νεαπόλεως και Σταυρουπόλεως". Άγιοι και Εκκλησία. 1 мај 2012. Посетено на 11 јуни 2014.
2. ↑  „ΥΑ ΥΠΠΕ/Φ34/35706/715/17-6-1985 - ΦΕΚ 425/Β/10-7-1985". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2022-05-12. Посетено на 18 октомври 2014.
Држава која географски се наоѓа меѓу две непријателско расположени земјиПредлошка:SHORTDESC:Држава која географски се наоѓа меѓу две непријателско расположени земји
**Тампон држава** е земја која географски се наоѓа меѓу две непријателско расположени велесили или сфери на влијание. Со нивното постоење се смета дека се спречува конфликт меѓу нив. Тампон држава понекогаш може да биде и меѓусебно договорена област која лежи помеѓу две поголеми сили, и која е демилитаризирана во смисла во неа да нема војска од договорните страни (иако обично има свои воени сили). Инвазија на тампон државата од страна на една од силите што ја опкружуваат често резултира со војна меѓу силите.

Истражувањата покажуваат дека тампон државите е многу поверојатно да бидат освоени и окупирани за разлика од другите држави. Регионалните или големите сили кои ги опкружуваат тампон државите се соочуваат со стратешки императив да ги заземат: ако овие сили не ги нападнат тампон државите, тие се плашат дека нивниот противник ќе го направи тоа.

Тампон државите, кога самите стекнале независност, обично водат неутрална надворешна политика, по што се разликуваат од сателитските држави. Концептот на тампон држави е дел од теоријата за рамнотежата на силите кое се појавило во европското стратешко и дипломатско размислување во 18 век.

Поврзано
--------

* Марионетска држава
* Сателитска држава

Наводи
------

1. ↑  „buffer state". Merriam Webster. Посетено на 11 September 2021.
2. 1 2  Fazal, Tanisha M. (2004-04-01). „State Death in the International System". *International Organization*. **58** (2): 311–344. doi:10.1017/S0020818304582048. ISSN 1531-5088.
Координати: 37°47′53.27″N 122°25′38.91″W﻿ / ﻿37.7981306° СГШ; 122.4274750° ЗГД﻿ / 37.7981306; -122.4274750

Куќи на улицата Јунион.
Италијански рибари поправаат мрежи на пристаниште покрај улицата Јунион во Сан Франциско. Кајчиња се наредени по пристаништето и чекаат на поправки и фарбање, околу 1891 година.
**Улицата Јунион** (англиски: *Union Street*) е улица во правец исток-запад во Сан Франциско, Калифорнија, САД. Почнува близу кејот Ембаркадеро, има мал прекин на ридот Телеграф и продолжува покрај улицата Монтгомери. Поминува низ Рашан Хил и пазарната област во Кау Холоу, завршувајќи во Президио. Според одредени извори, улицата Јунион е границата меѓу Кау Холоу на север и Пацифик Хајтс на југ.

Оваа улица е единствената која дозволува двонасочен сообраќај во правец исток-запад низ целиот Рашан Хил. Останатите улици се или еднонасочни или имаат прекини во населбата. Поради ова низ неа поминуваат МЈУНИ линиите 41 и 45.

Наводи
------

1. ↑  „Union St". *Union St*. Посетено на 2020-06-09.
2. ↑  „Pacific Heights Residents Association". *web.archive.org*. 2010-11-02. Архивирано од изворникот на 2010-11-02. Посетено на 2020-06-09.CS1-одржување: бот: непознат статус на изворната URL (link)
3. ↑  Coplon, Dovid (2017-10-10). „Muni System Map (Except During COVID-19)". *SFMTA* (англиски). Посетено на 2020-06-09.
**Солферино**

(горномантовски: Sulfrì) е мал град и *општина* во покраината Мантова, Ломбардија, северна Италија, околу 10 километри јужно од езерото Гарда .

Солферино
Мапа на Италија
Најпознато е како место близу до местото на Битката кај Солферино која се случила на 24 јуни 1859, дел од Втората италијанска војна за независност. Битката завршила со италјанско-француско заземање на *Рока*, тврдината, која потпаднала потоа во австриски раце.

Ранетите во битката биле сведоци на швајцарскиот стопанственик Жан-Анри Динан, кој патувал во Италија за да се сретне со францускиот император Наполеон III со намера да разговара за потешкотиите во водењето бизнис во Алжир, во тоа време окупирана од Франција.

Застрашен од страдањето на повредените војници кои заминале на бојното поле, Динан целосно ја напуштил оригиналната намера на своето патување и неколку дена се посветил на помагање во третманот и грижата за ранетите. Тој успеал да организира огромно ниво на помош преку мотивирање на локалните селани за помош без дискриминација.

Назад во својот дом во Женева, тој поставил процес кој довел до Женевската конвенција и основањето на Меѓународниот комитет на Црвениот крст, преку пишување на книга со наслов *"Сеќавања на Солферино"* кое тој го објавил со свои пари во 1862 година и со тоа започнал процесот.

Од 23 до 28 јуни 2009 година, по повод 150-годишнината од битката, во Солферино се одржале низа настани на кои се собрале илјадници доброволци од Црвениот крст и Црвената полумесечина од целиот свет, под името Солферино 2009 Прослава.

Збратимени градови
------------------

Солферино е збратимен со:

* Солферино, Франција, од 1963 година
* Châtillon-sur-Indre, Франција, од 2003 година

Наводи
------

1. ↑  Демографска и друга статистика: Национален институт за статистика (Istat).
Печат на Островското благотворително братство „Борис Дрангов".
**Сојузот на македонските емигрантски организации** бил една од најголемите раководни организации на македонската емиграција во Бугарија меѓу двете светски војни. Неговите друштва се познати како македонски културно-просветни и добротворни братство (МКПББ).

Основна дејност на организацијата во Бугарија е културна, просветна и добротворна активност, а пред меѓународната заедница и Лигата на народите унапредување на Македонското прашање и непочитувањето на човековите права на Македонците во Кралството Југославија и Кралството Грција.

Организацијата се раководи од Националниот комитет и годишен општ конгрес. Печатени органи на СМЕО се весниците "Независна Македонија", "Македонија" и "La Macédoine". Финансиска поддршка добива од Внатрешната македонска револуционерна организација и од членарина, политичка - од Македонската парламентарна група и одделни пратеници, а на меѓународно ниво е поддржана од странски политичари, општественици, публицисти и научници .

Во еден момент бројот на друштвата изнесувал 210 во цела Бугарија .

По Деветосептемвријскиот државен удар од 1944 година СМКПББ бил забранет и растурен .

Книги издадени од Сојузот на македонските емигрантски организации (на бугарски):

* "Гарванската Голгота (2 март 1923 г.)" , Софиjа, 1924 г.
* "Мемоар от Костурско-Леринско-Кайлярската емиграция в София" , Софиjа, 1913 г.
* "Македонците в културно-политическия живот на България" , Софиjа, 1918 г.
* "MEMOIR on the Situation of the Bulgarian Minority in Greek and Serbian Macedonia. Submitted to the Assembly of the International Union of Associations for the League of Nations" , Софиjа, 1925 г.
* "Положението в Македония" , Софиjа, 1913 г.

Поврзано
--------

* Список на македонските добротворни братство во Бугарија

Извори
------

1. ↑  Гребенаров, Александър. Легални и тайни организации на македонските бежанци в България (1918-1947), МНИ, София, 2006, стр. 264.
2. ↑  „„Погромът над бежанските организации на българите от Македония", Съюз на македонските организации, 2009 г." (PDF). Архивирано од изворникот (PDF) на 2010-11-28. Посетено на 2011-07-25.
3. ↑  Електронна енциклопедия „История на България", ИК Труд, Сирма, 2003 (статия за Македонски дружества и братства)

|  |  |  |  |  |  |
| --- | --- | --- | --- | --- | --- |
| 

| * п
* р
* у
**Македонски емигрантски организации во Бугарија** |
| --- |
|  |
| 
Македонска лига  •  Таен македонски комитет  •  Македонско студенско друштво  •  Млада македонска книжевна дружина  •  Братски сојуз  •  Македонски комитет  •  Привремено претставништво на „поранешната Внатрешна организација"  •  ВМРО  •  МФО  •  МСК "Гоце Делчев"  •  МСД „Вардар"  •  МКПО „Тодор Александров"  •  МЖС  •  МНИ  •  МНФО  •  Илинденска организација  •  СМЕО  •  СММО  •  Александар Македонски 1970
 |
|  |
| Македонска емиграција во Бугарија  •  Македонци во Бугарија |

 |
|  |
| --- |
| Дел од темата
**Ислам**

**Историја на исламот** |
| **Верувања и обичаи** |
| Божје единство  Вероисповед  Молитва • Пост  Аџилак • Добротворност |
| **Главни дејци** |
| Мухамед 
Али • Абу Бакр
Дружината на Мухамед 
Семејството на Мухамед
Исламски пророци |
| **Текстови и Закони** |
| Куран • Хадис • Шеријат  Исламско право • Теологија  Мухамедовите биографии |
| **Гранки на исламот** |
| Сунизам • Шиизам • Суфизам  |
| **Социополитички аспекти** |
| Академци • Филозофија  Уметност • Науки  Архитектура • Градови  Календар • Празници  Жените во исламот • Водачи  Политика • Џихад • Либерализам  |
| **Поврзано** |
| Исламски лексикон 
Индекс на статии за исламот  |

**Улема** (арапски: علماء‎) - израз за експерт во религијата. Поимот ги опфаќа и имамите на значајните џамии, судиите (кадиите), професорите на верските училишта (медреси) и верските достоинственици. Кај сунитите ги означува признатите, авторитативни лица во теологијата.

Во минатото улемите го озаконувале стапувањето на власт на калифите и владетелите. Духовната функција на калифот било извршување на шеријатот, во кој никој не смеел да воведува нови догми (како што тоа го правел папата), а улемите го толкувале без менување. Во Османлиското Царство, советот на улемите завлегувал во развојот на општеството и државата (до Младотурската револуција).

Денес, улемите главно се советници во религиските министерства, а нивното мислење понекогаш има значење на пресуда или цензура.

Поврзано
--------

* Имам
* Калиф
* Мула
* Кадија
* Муфтија
* Шеик
* Ајатолах

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85139423
* GND: 4186698-8

 |

 |
**Споменик на Лазар Колишевски** ― споменик во вид на обелиск во Свети Николе во чест на македонскиот комунист Лазар Колишевски кој е родум од Светиниколското село Мездра.

Местоположба
------------

Споменикот се наоѓа во непосредна близина на Плоштадот Илинден кој се наоѓа западно од споменикот.

Историја
--------

За време на изградбата, поради што споменикот бил во чест на Лазар Колишевски, некои жители од населбите Бел Камен и Свети Николе 1 се побуниле.

Композиција
-----------

Делото е составено од два столба налик на обелисци, различни во висина. На понискиот источен столб стои релјефна плоча со ликот на Лазар Колишевски. Повисокиот западен столб има плоча на која пишува:

>  Во спомен на сограѓанинот првоборец и прв претседател на Народната влада на Македонија(,) 15 април 1945
> 
> 
> 
>   
> 
> 
> 
>

Галерија
--------

* Споменикот гледан од истокСпоменикот гледан од исток
* Ликот на Лазар КолишевскиЛикот на Лазар Колишевски
* Плочата на западниот столбПлочата на западниот столб

Наводи
------

1. ↑  „Две месни заедници против споменикот на Колишевски". Дневник. 24 јуни 2002. Архивирано од изворникот 14 октомври 2022. Посетено на 14 октомври 2022.
2. ↑  Емил Зафировски (29 јуни 2002). „Споменикот на Колишевски ги раскара светиниколчани". Дневник. Архивирано од изворникот 14 октомври 2022. Посетено на 14 октомври 2022.

Надворешни врски
----------------

|  |  |
| --- | --- |
| Ризница | „Споменик на Лазар Колишевски (Свети Николе)" на Ризницата ? |
**Тамерлановото второ освојување на Багдад** се случило во 1401 година и завршило со масовен колеж на граѓаните на Багдад .

По сириската експедиција, Тамерлан сакал со главнината од својата војска да се упати кон север и во Карабах. Меѓутоа, бил известен дека дваесет илјадната војска, која требало да го освои Багдад, целосно потфрлила во својата мисија. Тамерлан решил сета работа да ја презеем во свој раце и самиот да се справи со Багдад. Градот бил опколен од сите страни и по шест недели, Тамерлан издал наредба за влегување во градот. Тамерлан му наредил на секој војник да донесе по една глава од жителите на Багдад. Околу 90 000 луѓе биле масакрирани и Тамерлан повторно наредил да бидат подигнати кули со главите на убиените. По освојувањето на Багдад, Тамерлан се упатил кон Карабах .

Наводи
------

1. ↑  Marozzi, Justin (2004). Tamerlane: Sword of Islam, Conqueror of the World. Hammersmith, London: HarperCollins


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Тамерлан |
| --- |
|  |
| Освојувања | 
 Освојувања во Персија **·**  Тамерланова војна со Туктамиша **·**  Индиски поход **·**  Освојување на Сивас **·**  Сириски поход **·**  Освојување на Багдад **·** Анадолски поход **·**  Кинески поход |
|  |
| Законодавство | 
 Тамерланов законик  |
|  |
| Култура и наука | 
 Урбанизам и архитектура **·**  Развој на науката и уметноста  |
|  |
| Војска | 
 Структура **·**  Организација **·**  Оружје **·**  Стратегија и тактика **·**  Знамиња  |
|  |
| Династија | 
 Тимуридска династија **·**  Пир Мухамед **·**  Халил Султан **·**  Шахрух **·**  Улугбек |
|  |
| Занимливости | 
Тамерланов шах |

 |
**Сојузот на математичари на Македонија** е здружение на граѓани математичари од Македонија, настанат со здруженија на граѓани, организирани во друштва на математичари во градовите од Македонија, заради усогласување и остварување на своите интереси и заради вршење на дејности и активности кои се стремат кон негување популаризација и унапредување на математиката и нејзина примена. Здружението издава две математички списанија, а тоа се Нумерус и Сигма.

Наводи
------

1. ↑  *Македонска библиографија*. **2**. Скопје: Народна и универзитетска библиотека "Св. Климент Охридски". 1993.

Надворешни врски
----------------

* Официјална страница на Сојузот на математичари на Македонија
**Германска работничка партија** или **ДАП** (германски: *Deutsche Arbeiterpartei*, *DAP*) — краткотрајна политичка партија, претходник на Националсоцијалистичка германска работничка партија или Нацистичка патија (НСДАП).

Зачетоци
--------

ДАП е формирана во Минхен на 5 јануари 1919 од страна на Антон Дрекслер и Михаел Лотер. Произлегла од „*Freien Arbeiterausschuss für einen guten Frieden*", исто така формирана и водена од Дрекслер. Нејзините први членови воглавно биле колеги на Дрекслер од Минхенското железничко депо. Дрекслер бил охрабрен да ја формира ДАП од неговиот ментор, Д-р Паул Тафел, чијашто желба била да се создаде партија којашто ќе биде и во допир со масите и националистичка, за разлика од среднокласните партии. Почетното членство броело околу 40 луѓе.

Адолф Хитлер се приклучува кон ДАП
----------------------------------

Адолф Хитлер, тогаш десетар во германската армија, добил наредба да шпионира во ДАП во септември 1919 година. Посетил собир и влегол во жестока расправија со еден од членовите на партијата. По овој инцидент, Антон Дрекслер бил импресиониран од говорничките способности на Хитлер и го поканил да влезе во партијата. По некое размислување, Хитлер ја прифатил поканата и станал 555-ти член на 19 октомври (всушност, тој бил 55-тата личност што се зачленила во ДАП; бројот на членовите почнувал од 500 за партијата да изгледа поголема). Хитлер набргу се издигнал до водството, станувајќи 7-ми член на централниот комитет (подоцна се обидел да ја фалсификува историјата, тврдејќи дека бил член бр. 7 за да изгледа дека тој ја основал партијата).

Од ДАП до НСДАП
---------------

Под влијание на Хитлер, мала група од членовите набргу потпаднале под неговите сфаќања. Во обид да ја направи партијата попривлечна за поголеми сегменти од општеството, ДАП била преименувана во „Националсоцијалистичка германска работничка партија" на 24 февруари 1920. Името било позајмено од друга тогашна австриска партија (Deutsche Nationalsozialistische Arbeiterpartei), иако Хитлер претходно предложил партијата да се вика „Социјална револуционерна партија".

Членство
--------

Хитлер бил 55-ти член на партијата, а пред него познати членови се:

* Карл Харер
* Антон Дрекслер
* Готфрид Федер
* Дитрих Екарт
* Алфред Розенберг
* Ханс Франк

Поврзано
--------

* Националсоцијалистичка германска работничка партија
Члeнови на бугарската комисија Иван Луков, Андреј Љапчев и Симеон Радев
**Солунско примирје** — примирје кое било потпишано на 29 септември 1918 година помеѓу Бугарија и Сојузничките сили во Солун. Конвенцијата следела по барањето на бугарската влада на 24 септември, барајќи прекин на огнот. Примирјето делотворно го прекинало учеството на Бугарија во Првата светска војна на страната на Централните сили и стапило на сила на пладне на 30 септември. Примирјето предвидувало демобилизацијата и разоружување на бугарските вооружени сили.

Потписниците на страна на сојузниците биле францускиот генерал Луј Франше д'Епере, командант на сојузничката армија и комисија назначена од страна на бугарската влада, составена од генерал Иван Луков (член на бугарската армија), Андреј Љапчев (член на кабинетот) и Симеон Радев (дипломат).

Услови
------

На Бугарија и било наложено да ја демобилизира својата армија, да се повлече од окупираните територии, и да има делумна воена окупација. Трупите западно од Скопје - околу 100.000 - останале заробени од страна на Антантата. Германските и австроунгарските единици морале да ја напуштат земјата во рок од 4 недели. Освен тоа, од Бугарија било побарано да ја врати воената опрема која била земена од грчкиот четврти армиски корпус за време на бугарската окупација на Источна Македонија во 1916 година. Бугарија и особено Софија не требало да бидат окупирани, но сојузниците имале право привремено да заземат некои стратешки точки и да ги пренесат војниците на бугарска територија.

Според членот пет од примирјето, околу 150.000 бугарски војници кои се наоѓале западно од Скопје, требало да се предадат на Антантата како заложници.

Било предвидено да Французите испратат војници во Романија и Британците и Грците во Турција, кои сè уште биле во војна со сојузниците.

Документот останал во сила сè до конечниот општ мировен договор (Нејски мировен договор, во ноември 1919 година).

Наводи
------

1. ↑  Dimitrova, Snezhana. Bulgarian Prisoners of War and Prisoners of War in Bulgaria (1915-1918): Law, Practices and Everyday Life. In: Mustafa Daş at al. First World War Centenary. Symposium Papers Book. Izmir; Dokuz Eylül University, 2015, pp. 443-463, note 14.
реката Тамур
**Тамур** ( непалски: तमोर नदी ) е голема река во источен Непал. Потекнува од снеговите на гребенот Канченџунга и тече главно во јужниот и југозападниот правец. На 10 километри над градот Чатра се спојува со реките Сун-Коси и Арун, со што се формира реката Сапт-Коси.

Тамур носи 19% од протокот на вода Сапт-Коси (Сонце-Коси носи 44%, Арун - 37%) .

Наводи
------

1. ↑  „A complete guide to Nepal's rivers // Sun Kosi River Trip". *www.visitnepal.com*. Архивирано од изворникот на 2013-03-11. Посетено на 2010-05-14. Занемарен непознатиот параметар `|dead-url=` (help)
2. ↑  K.L.Rao. „India's Water Wealth". Архивирано од изворникот на 2012-11-05. Посетено на 2010-05-25. Занемарен непознатиот параметар `|dead-url=` (help)
**Германската асоцијација за сончева индустрија** (гер: Bundesverband Solarwirtschaft e. V. [ **BSW-Solar** ]) е интересна група на германската индустрија за сончева енергија. 

Потенцијален потенцијал за сончева енергија во Германија
Со повеќе од 800 компании-членки BSW-Solar делува како информативен, посреднички и комуникациски канал помеѓу сончевите бизниси и германската влада. BSW-Solar ги претставува заедничките комерцијални интереси на бизнисите во рамките на синџирот на вредности на сончевата енергија и врши одлучувачко влијание врз создавањето и обезбедувањето на соодветна рамка за стабилен раст, а со тоа и на осигурување на инвестициите низ целата сончева индустрија. Целта на здружението е да се воспостави сончевата енергија како цврст столб на глобалното снабдување со енергија.

BSW-Solar им помага на своите членови со правни прашања, известува за политиките за поддршка и обезбедува стабилни рамковни услови за индустријата. Целта е да се поддржи спроведувањето на сончевата енергија како клучен дел од енергетскиот микс и да се зајакне конкурентноста на сончевите технологии во споредба со другите извори на енергија. BSW-Solar, исто така, иницира истражувања за внатрешен пазар и физибилити студии за да им обезбеди информации од прва рака на своите членови. Обезбедува меѓународни деловни контакти, објавува насоки и дава совети за политиката за тоа како да развијат нови сончеви пазари.

Според сопствената референца, асоцијацијата се обидува да воспостави позитивна соработна и индустриски индетитет. BSW-солар има иницијатива за најголемата национална сончева кампања ,, Недела на сонцето'' за да ја подигне јавната свест. Кампањата е подражана од Федеративното министерство за животна средина и дистрибурита доста информативен материјал во многу Германски градови и локални средини како и во манукатруата, компаниите .

Наводи
------
Гејб Њуел
**Гејб Логан Њуел** (англиски: *Gabe Logan Newell*), често наречен **Гејбен** (*Gaben*) — американски соосновач и извршен директор на компанијата за видеоигри и дигитална дистрибуција Валв (*Valve*).

Работа
------

Откако го напуштил Универзитетот Харвард, Њуел поминал тринаесет години работејќи за Мајкрософт на развивање на Windows верзиите 1.01, 1.02, и 1.03,за на крајот да стане „Мајкроспфт Милионер". Њуел се опишал себеси како „производител на првите три изданија на Windows". Инспириран од Мајкл Абраш, кој го напуштил Мајкрософт за да работи за играта Квејк (Quake), Њуел и Мајкл Харингтон го напуштиле Мајкрософт и го основале Валв во 1996 година.

Во март 2013 година, Њуел ја примил наградата БАФТА (BAFTA Fellowship) за неговите извонредни и исклучително креативни придонеси за видео игри.

Гејб Њуел во 2010 година ја презентира видео играта Портал

Личен живот
-----------

Гејб Логан Њуел е роден на 3 ноември 1962 година во Сиетл, Вашингтон. Њуел израснал во Дејвис, Калифорнија и дипломирал во Средното училиште Дејвис во 1980 година. Тој студирал на Универзитетот Харвард, од 1980 до 1983 година, но на крајот го напуштил. Тој се оженил со Лиза Менет Њуел во 1996 година.

Наводи
------

1. ↑  Barret, Victoria (December 12, 2005). „It's A Mod, Mod Underworld". *Forbes*. Посетено на February 2, 2016.
2. 1 2  CVG Staff (September 28, 2007). „Creative Minds: Gabe Newell". *Computer and Video Games*. Future plc. Архивирано од изворникот на December 11, 2014. Посетено на February 9, 2016.
3. ↑  „Valve's Gabe Newell to be Honoured with BAFTA Fellowship". February 25, 2013. Посетено на February 9, 2016.
4. ↑  Purchese, Robert (November 15, 2012). „Gabe Newell named as next AIAS Hall of Famer". Gamer Network. Посетено на February 9, 2016.
5. ↑  Staff (November 30, 2004). „Valve wins round one in Half-Life distribution debacle". Посетено на February 9, 2016. Укажано повеќе од еден `|author=` и `|last=` (help)
6. ↑  „Valve Handbook for New Employees" (PDF). Valve Corporation. стр. 19. Посетено на September 1, 2013.

Надворешни врски
----------------

* Официјално мрежно место на Валв
* Официјално мрежно место на Стим (англиски) (руски)

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Споменикот на Александар Македонски** — споменик кој се наоѓа во Солун, Грција во непосредна близина на Белата кула и во една од најпопуларните населби во градот, Неа Паралија. Статуата го прикажува македонскиот војсководец Александар Македонски на својот коњ Букефал.

Споменикот бил изграден во 1973 година и е дело на скулптурот Евангелос Мустакас. Бронзената статуа била изработена во Италија.

Висина на статуата е 6 метри додека тежината е 4 тони. Вкупна висина со постаментот е 11 метри.

На западната страна на споменикот од бронза е изработена Битката кај Ис, битка во која Александар Велики бил принуден да побегне од бојното поле од страна на Дариј III.

Општите параметри на комплексот се 23 х 30 метри.

Наводи
------

1. ↑  Τζήμου, Κύα. „Οι μεταμορφώσεις γύρω από τον Μέγα Αλέξανδρο". *parallaximag.gr*. Архивирано од изворникот на 2015-04-25.
2. ↑  „Μακεδονία". 16 февруари 1974.

|  |  |
| --- | --- |
| Ризница | „Споменик на Александар Македонски (Солун)" на Ризницата ? |
**Владимир Степанија** (роден на 8 мај 1976 година) е поранешен грузиски кошаркар, кој играл на позицијата центар.

Клупска кариера
---------------

Откако започнал да игра кошарка во родната земја, Степанија потоа играл неколку години во Словенија, најпрво во Слован, а потоа и во Олимпија Љубљана, каде бил партнер под кошевите со уште еден центар, Рашо Нестеровиќ, во својата прва сезона.

Во 1998 година, избран на НБА драфтот од Сиетл Суперсоникс како 27-ми пик во првата рунда, Степанија станал првиот грузиски кошаркар кој заиграл во НБА. За шест сезони поминати во НБА, во кои најчесто бил играч од клупата, тој бил член на Соникс, Њу Џерси Нетс, Мајами Хит и Портланд Трејлблејзерс, со просек од 4,1 бод (вкупно постигнати 1.118 бода) и 4,4 скокови по натпревар, во 270 одиграни натпревари од регуларниот дел од сезоната.

Неговата најдобра сезона била во 2002–2003, со Хит, во која просечно имал 5,6 бода и седум скока по натпревар, борејќи се за позицијата почетен центар на Мајами откако тие претходно го загубиле Алонзо Морнинг до крајот на сезоната, поради болест на бубрегот; Степанија ги постигнал својте највисоки во кариерата 19 бода, на 16 ноември 2001 година, против Шарлот Хорнетс. На 19 ноември 2002, против Милвоки Бакс, тој забележал највисоки во кариерата 15 скокови. И двата најдобри резултати во кариерата ги остварил како играч на Хит.

Во 2004 година, по бавниот почеток со Трејлблејзерс, Степанија се повлекол од играњето професионална кошарка, на возраст од само 28 години.

Репрезентативна кариера
-----------------------

Степанија бил дел од сениорската репрезентација на Грузија.

Наводи
------

1. ↑  Vladimer STEPANIA (GEO) participated in 4 FIBA / FIBA Zones events.

Надворешни врски
----------------

* Владимир Степанија @ *basketballreference.com*
* Владимир Степанија @ *NBA.com*
* Владимир Степанија @fiba.com
* Владимир Степанија @ fibaeurope.com
| 
Поврзано |
| --- |
| * Настани во 598 година
* Државни водачи по година
 |

Ова е **список на државни водачи, премиери, и други водачи**  во **598** година. 
Ова е **список на државни водачи** во 598 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Спомен куќата** на еден од најзначајните македонски просветители и преродбеници Јордан Хаџи Константинов - Џинот е изградена на левата страна на реката Вардар, во велешкиот сокак.

Куќата се одликува со специфична стaроградска архитектура во која доминираат ѕидови од кршен камен, жолта фасада, дрвени столбови и дрвена ограда со тобозани. Чардакот е динамичен, на три нивоа и во квадратна форма се надвиснува над високиот камен.

Поради специфичната стaроградска архитектура и историското значење на куќата на еден од најголемите преродбеници, Министерството за култура и Заводот за заштита на спомениците на културата оваа куќа ја прогласија за споменик на културата. Општина Велес тековно работи на реставрација на куќата која ќе биде претворена во спомен музеј посветен на животот и делото на Јордан Хаџи Константинов-Џинот.

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
Владимир Назор
**Владимир Назор** (Постире, 30 мај 1876

 - Загреб, 19 јуни 1949

), хрватски писател. Пишувал епски песни, раскази, романи, есеи, критики и мемоари. Негови познати дела се „Словенски легенди", „Вели Јоже" и „Дневникот со партизаните".

Животен пат
-----------

Основно училиште завршилчл на осдтровот Брач a гимназија во Сплит. Студирал на природни науки, математички и физичкиu во Гразво Загреб. Дипломирал во 1902. Предавал во хрватска гимназија во Задар, a од 1903. до 1918. година во Истра Каде го поминал поголем дел од својот живот.Тој се повлекол во 1933. година во Загреб како менаџер на дом за деца. PПрво дело му беше *Славенски легенди* (1900.)

Година 1904. во Задар го објавил неговото дело *Книга за хрватските кралеви*, а во тоа време почнал да пишува i *Истарски приказни*. Неколку години подоцна *Вели Јоже* (1908.) – дело по кое ќе се препознава Назорова проза, а која тој самиот ја сметаше за неуспешна. Година 1916. објавил неколку книги *Утва златокрила*, *Мечката Брундо*, *Стоимена*.

На изборите во 1934. Назор после тоа го објавува Списокот на Јевтиќ,поради што некое време му се затворени сите весници и врата на сите издавачи. Набргу попосле тоа во, 1939. објавил *Овчар Лода* i *Дедото Кајбумшчак*.

Наводи
------

1. ↑  Nazor, Vladimir
2. ↑  Nazor, Vladimir

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 24640121
* LCCN: n50031709
* ISNI: 0000 0001 0879 5088
* GND: 118586661
* SUDOC: 030112982
* BNF: cb121594107 (податоци)
* BIBSYS: 90235480
* NKC: jn19990006031

 |

 |
**Гета** — вид на јапонска обувка која наликува на кломпa или сандала.

Возвишената дрвена платформа (јапонски:台 - даи) се задржува за ногата преку ремен направен од ткаеница (памук, коноп, винил или кожа). Двете парчиња дрво наречени заби (јапонски: 歯 - ха) ја поткрепуваат гетата од долу. Тие прават особен звук кој во јапонската ономатопеја е познат како *Каранкорон*. За жал овој звук станува сè поредок по улиците во Јапонија во XXI век.

Гети се носат со традиционална јапонска облека т.е. кимоно или јуката. Поженствената гета е во форма на елипса а машкиот вид повеќе зазема форма на правоаголник. Во минатото трговците носеле гети со повисоки заби за избегнување на ѓубрето околу крајбрежните пристаништа.

Гети можат да бидат целосно направени од едно парче дрво, во кој случаи се избегнува изработката на забите. 


|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
| 
Поврзано |
| --- |
| * Настани во 623 година
* Државни водачи по година
 |

Ова е **список на државни водачи, премиери, и други водачи**  во **623** година. 
Ова е **список на државни водачи** во 623 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Composition by Antonio VivaldiПредлошка:SHORTDESC:Composition by Antonio Vivaldi
**Credo** ( **Верувам** ) во е-мол (RV 591) е единствената постоечка поставка на Никејскиот симбол на верата од Антонио Вивалди.

Постои уште една поставка (RV 592), но е со сомнителна автентичност.

Поставки
--------

### RV 591

**Слика 1.** тактови 1 и 2 Виолина RV 591.
RV 591 има четири ставови. Слична е на неговиот псалм поставен на In exitu Israel (RV 604), првиот став го красат едноставните ритми на рефренот со оркестарот кој свири полуквавери .

Вториот став е кратка хорска епизода во stile antico, позајмувајќи го тематскиот материјал од Magnificat.

Четвриот став е заснован на мотив на semiquaver-quaver сличен на првиот став и се затвора со фуга. 

Податотека:Gloriarv588ms129130.jpg**Слика 2.** Мерки 129 и 130 на персоналот Violino I на RV 588.
Првиот и последниот став се отвораат со мотиви кој има сличност со краток пасус пронајден во првиот дел на Глорија (RV 588).

#### Ставови

1. Credo in unum Deum
2. Et incarnatus est
3. Crucifixus
4. Et Resurrexit

Верувам во еден Бог

И моќ

Распнат

И воскресна

#### Делови

|  |  |
| --- | --- |
|  | Credo

1. Credo in Unum Deum

---

Credo – Et Incarnatus Est

---

3. Crucifixus

Во изведба на камерниот оркестар „Адвент" со хорот „Адвент" под диригентство на Габриел Павел

---

 |

### RV 592

RV 592 е спорна композиција, која му се припишува на Јохан Адолф Хасе.

Едиција
-------

* Vivaldi: Credo RV 591, Stuttgart Carus-Verlag 1974

Наводи
------

1. ↑  Credo, RV 591 (Vivaldi, Antonio)

Надворешни врски
----------------

* 

* Credo — слободни партитури на CPDL
ГЛГ во рамките на АнтарктикГЛГ
Местоположба на гребенот

Гецовиот Леден Гребен
**Гецов Леден Гребен** (англиски: *Getz Ice Shelf*) — најголемиот леден гребен на Антарктикот, сместен долж неговиот југозападен брег. Долг е 500 м, а широк од 30 до 100 км. Се граничи со Хобсовиот и Бакутисовиот Брег во Земјата на Мери Берд помеѓу Мекдоналдовите Висови и Мартиновиот Полуостров. Неколку големи острови се делумно или целосно зафатени од гребенот.

Мразот од гребенот се топи во износ од 1,1 до 4,1 м годишно, што го прави најголемиот извор на of топена вода во Јужниот Океан.

Ледениот гребен западно од островот Сајпл е откриен од Антарктичката служба на САД (USAS) во декември 1940 г. Делот источно од островот Сајпл за првпат е разграничен од воздушни снимки направени од американската морнарица во 1946–47 г. Целиот гребен е искартиран од Геолошкиот топографски институт на САД според морнаричките прелетни снимки во 1962–65. г. Наречен е по Џорџ Гец од Чикаго, кој направил заложба за опремување на хидроавионот користен во експедицијата.

Во февруари 2021 г. научниците изјавиле дека четиринаесетте ледници кои го образуваат гребенот се имаат забрзано, и изгубиле 315 гигатон мраз од 1994 г. наваму. Причината за забрзувањето се претставува дека е релативно топлата океанска вода ги топи ледниците од долу.

Поврзано
--------

* Список на ледени гребени на Антарктикот

Наводи
------

1. ↑  Jacobs, S. (2013). „Getz Ice Shelf melting response to changes in ocean forcing" (PDF). *Journal of Geophysical Research: Oceans*. **118** (9): 4152–4168. doi:10.1002/jgrc.20298. eISSN 2169-9291.
2. ↑  „Getz Ice Shelf". Информативен систем за географски називи, Геолошки топографски институт на САД. Посетено на 23 април 2012. (англиски)
3. ↑  Amos, Jonathan (23 февруари 2021). „Climate change: West Antarctica's Getz glaciers flowing faster". *BBC News*. Посетено на 23 февруари 2021.

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Гецов Леден Гребен" (содржини од Информативниот систем за географски имиња). (англиски)

Координати: 74°15′S 125°00′W﻿ / ﻿74.250° ЈГШ; 125.000° ЗГД﻿ / -74.250; -125.000
**Веселин Вуковиќ** (српски: *Веселин Вуковић*), (19 декември 1958

, Струга) — српски ракометен тренер и поранешен играч кој се натпреварувал за Југославија на Летните олимписки игри 1984 година.

Клупска кариера
---------------

Роден во Струга (НР Македонија), Вуковиќ на рана возраст се преселил со своето семејство во Шабац (НР Србија). Играл за локалниот клуб Металопластика, помагајќи им да освојат шест југословенски првенства (1981–82, 1982–83, 1983–84, 1984–85 и 1985–86), четири југословенски купови (1979–80, 1982–83, 1983–84 и 1985–86), и два последователни европски купа ( 1984–85 и 1985–86 ). Во 1986 година, Вуковиќ заминал во странство, во Шпанија, и поминал четири сезони во Атлетико Мадрид. Исто така, накратко играл за Хеладос Алакант, пред да се приклучи на европскиот шампион Барселона во 1991 година.

Меѓународна кариера
-------------------

На меѓународно ниво, Вуковиќ ја претставувал Југославија на Летните олимписки игри 1984 во Лос Анџелес, освојувајќи го златниот медал. Исто така бил редовен член на тимот што го освои Светското првенство во Швајцарија во 1986 година.

Тренерска кариера
-----------------

Вуковиќ бил помошник на селекторот на СР Југославија Веселин Вујовиќ на Летните олимписки игри 2000 година. Истата улога ја извршувал две години додека Вујовиќ бил селектор на Србија и Црна Гора.

На 1 април 2010 година, Вуковиќ бил назначен за селектор на Србија. Ги одвел до финалето на ЕП 2012 кое го загубиле од Данска.

Титули
------

### Како играч

Металопластика
* Ракометно првенство на Југославија: 1981–82, 1982–83, 1983–84, 1984–85, 1985–86
* Куп на Југославија во ракомет: 1979–80, 1982–83, 1983–84, 1985–86
* Европски куп: 1984–85, 1985–86

Атлетико Мадрид
* Копа дел Реј: 1986–87

Барселона
* Лига АСОБАЛ : 1991–92
* Копа дел Реј : 1992–93

### Како тренер

Металопластика
* Српски ракометен куп: 2015–16

Наводи
------

1. ↑  „Intervju: Veselin Vujović" (Serbian). vreme.com. 12 August 2000. Архивирано од изворникот на 2010-04-04. Посетено на 10 October 2020.CS1-одржување: непрепознаен јазик (link)
2. ↑  „Veselin Vuković novi selektor" (Serbian). b92.net. 1 April 2010. Посетено на 10 October 2020.CS1-одржување: непрепознаен јазик (link)

Надворешни врски
----------------

* Олимписки рекорд
**Владимир Пингов** (познат и како *Владе Пингов* и *Ладе Пингов*) — македонски револуционер - анархист, член на илегалниот терористички кружок Гемиџии, извршител на познатите Солунски атентати во 1903 година.

Животопис
---------

Роден е во Велес. Се одликувал со весел дух и неверојатна ладнокрвност која ќе влијае смирувачки врз неговите другари во решавачките моменти.

Пред изршувањето на солунските атентати изнајмува дуќан-берберница во Солун, кој бил само камуфлажа на акцијата за прокопување на подземен тунел што водел до Отоманската банка.

Заедно со Марко Бошнаков на 29 април 1903 година, ќе се обидат да ги кренат во воздух Топането и хотелот „Вардар".

Меѓутоа ненадејно ги пресретнуваат турски војници. Во престрелката Бошњаков е заробен, а тој загинува .

Извори
------

1. ↑  Кратки биографии на атентаторите
2. ↑  „Мариан Гяурски, „Анархизмът в македоно-одринското националнореволюционно движение: Солунските атентатори"". Архивирано од изворникот на 2011-05-16. Посетено на 2011-01-22.
КартаТопли Вирови
**Топли Вирови** — месност и излетничко место над селото Чифлик, во југоисточниот дел на Македонија. Тие се сместени на реката Дошница и нивното име доаѓа од тоа што образуваат базени со вода сместени во карпи, која брзо се загрева.

Местоположба
------------

Месноста се наоѓа над демиркапиското село Чифлик.

### Пристап

До месноста може да се дојде преку асфалтен пат од градот Демир Капија во насока на селото Дрен. Месноста е во атарот на селото Чифлик, во непосредна близина на истуреното маало Дошница, наречено по старата ХЕЦ „Дошница". Пред самото маало и месноста Топли Вирови, патот станува макадам.

Галерија
--------

* 
* 
* 
* 
* 
* 
*

Наводи
------

1. ↑  „[Фото] Излетничкото место Дошница се трупа во ѓубре". *Радио МОФ* (англиски). 2020-07-16. Посетено на 2021-10-01.

Надворешни врски
----------------

* Топли Вирови на Ризницата ?

Координати: 41°22′01″N 22°13′41″E﻿ / ﻿41.36694° СГШ; 22.22806° ИГД﻿ / 41.36694; 22.22806
| 
Поврзано |
| --- |
| * Настани во 608 година
* Државни водачи по година
 |

Ова е **список на државни водачи, премиери, и други водачи**  во **608** година. 
Ова е **список на државни водачи** во 608 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Споменик на Јуриј Гагарин на Антарктикот** билпоставен на 23 февруари 2018 година - „ Гагарин стигна до Антарктикот", автор-Дмитриј Лару

Поставувањето на споменикот бил да се совпадне со Денот на бранителот на татковината, кој се слави на овој ден во Русија.

Споменикот се наоѓа на територијата на руската „станица Прогрес" во Антарктик.

Идејата за поставување на споменикот е на меѓународната добротворна фондација „Дијалог на културите - еден свет", која од 2015 година има посебен консултативен статус со Економско-социјалниот совет ОН.

Автор на споменикот е скулпторот Алексеј Леонов.

Според авторите на идејата за подигање споменик на Антарктикот, поставувањето на споменикот на Гагарин овде не е случајно, бидејќи научниците кои работат тука служат за доброто на целото човештво, исто како што  Јуриј Гагарин тоа го направи, на свој начин.

Споменикот бил доставен на Антарктикот од научно-експедициониот брод „Академик Федоров" на крајот на 2017 година од комерцијалното пристаниште Санкт Петербург.

Членови на 63-та руска антарктичка експедиција (РАЕ), како и претставници на 34-та кинеска антарктичка експедиција со седиште во станицата Зонг Шан и вработени во станицата Бхарати, сопственост на Индија, присуствуваа на свеченото отворање на споменикот. На учесниците на свеченото отворање им беше испратено писмо за добредојде од раководителот на Фондацијата Дијалог на културите — еден свет Руслана Бајрамова.

Опис на споменикот
------------------

Споменикот е изработен од бронза биста, на кој Јуриј Гагарин е прикажан во космичко облекло и шлем. Во исто време, предното заштитно стакло на кацигата е подигнато, така што јасно се гледа лицето на првиот космонаут, кое уметникот го прикажува со блага насмевка

Споменикот се наоѓа во внатрешноста на станицата Прогрес..

Наводи
------

1. ↑  „В Антарктиде появился памятник Юрию Гагарину". Архивирано од изворникот на 2021-06-03. Посетено на 2022-09-15.

.
Лен Браун - градоначалник на Окленд (2010-)
**Градоначалникот на Окленд** (англ. *Mayor of Auckland*) е директно-избран Советот на Окленд, управниот орган на градот Окленд, Нов Зеланд.

Оваа функција е создадена на 9 октомври 2010 г. со создавањето на новиот Совет на Окленд, со кој се заменети седумте дотогашни совети на градот, како и Регионалниот совет на Окленд. Пред 2010 г. звањето „Градоначалник на Окленд" му припаѓало на градоначалникот на тогашниот Град Окленд.
Моментален градоначалник е Лен Браун, претходен градоначалник на областа („град") Манукау.

Список на градоначалници
------------------------

|  | Име | Стапил | Напуштил |
| --- | --- | --- | --- |
| 1 | Лен Браун | 000000002010-11-01-00001 ноември 2010 |  |

Надворешни врски
----------------

* За улогата на градоначалникот на Окленд Архивирано на 13 октомври 2010 г. (англиски)
| 
Поврзано |
| --- |
| * Настани во 615 година
* Државни водачи по година
 |

Ова е **список на државни водачи, премиери, и други водачи**  во **615** година. 
Ова е **список на државни водачи** во 615 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------